Internship dashbord St. Olavs driftsservice
Driftsservice er en serviceorganisasjon som har som hovedmål å støtte den pasientnære kjernevirksomheten ved St. Olavs hospital med alle støttefunksjoner som et høyteknologisk universitetssykehus har behov for. Som totalleverandør av støttetjenester til St. Olavs hospital legger vi til rette for at flere og andre tjenester kan utføres av oss. Økning i antall pasienter, nye behandlingstilbud samt mindre tilgang på arbeidskraft gjør at tjenester som ikke må utføres av helsepersonell kan overføres St. Olavs driftsservice.
Vi søker nå etter en strukturert student med gode formidlingsevner til å gjennomføre internship i vår enhet for økonomi og kvalitet. Internshipet gjennomføres i forbindelse med faget BINT3005 Internship i økonomi og ledelse våren 2026.
[bookmark: _GoBack]Arbeidsoppgaver vil være å utvikle et dashbord som viser status på våre nøkkeltall samt fremdrift/status på de viktigste satsningene/prosjektene på de ulike enhetene i divisjonen. Gode datakunnskaper er en forutsetning for å lykkes i dette prosjektet, da det krever sammenstilling av data fra flere kilder og evne til å utvikle intuitive brukergrensesnitt.
Mentor for studenten vil være enhetsleder Rune Resell. Vi oppfordrer til å ta kontakt for å høre mer om stillingen. Spørsmål rettes til:
Rune Resell
Rune.resell@stolav.no
Tlf: 905 24 157
St. Olavs hospital - Universitetssykehuset i Trondheim - er ett av tre sykehusforetak i Helse Midt-Norge. Hovedtyngden av virksomheten er lokalisert i Trondheim der vi har et av Europas mest moderne sykehusanlegg. Sykehuset er bygd integrert med Fakultet for medisin og helsevitenskap ved NTNU, og her arbeider klinikere, forskere og studenter side om side. St. Olavs hospital har ca. 11 500 ansatte og et brutto budsjett på 14,6 milliarder kroner. Mer informasjon finnes på www.stolav.no
Mangfoldserklæring 
Vi ønsker at ansatte skal gjenspeile befolkningens mangfold og vi oppfordrer derfor alle som er kvalifiserte til å søke hos oss, uansett kjønn, alder, funksjonshemming, nasjonal eller etnisk bakgrunn. Det samme gjelder dersom du har hatt et lengre opphold utenfor arbeidslivet 

